《重移村居既北复南未返吾庐慨然兴叹》
明代·陈子升

桑梓依依历草茅，故园应为长蟏蛸。望穷北渚湘兰种，拣尽南枝越鸟巢。

淮海岂同公路浦，辋川新有孟城坳。柴门几处秋萧瑟，后夜行吟月下敲。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。